钦定古今图书集成/明伦汇编/官常典/第636卷 > 胡舜陟
## 钦定古今图书集成/明伦汇编/官常典/第636卷 > 胡舜陟

按《宋史》本传：“舜陟，字汝明，徽州绩溪人。高宗即位，除
集英殿修撰，知庐州。时淮西盗贼充斥，庐人震恐，日
具舟楫为南渡计。舜陟至，修城治战具，人心始安。冀
州云骑卒孙琪聚兵为盗，号一海虾，至庐，舜陟乘城
拒守。琪邀资粮，舜陟不与，众请以粟遗之，舜陟曰：‘吾
非有所爱，顾贼心无厌，与之则示弱，彼无能为也’。乃”
时出兵击其抄掠者，琪宵遁，舜陟伏兵邀击，得其辎
重而归。济南僧刘文舜聚党万馀，保舒州投子山纵
剽，舜陟遣介使招降之。时丁进、李胜合兵为盗蕲、寿
间，舜陟遣文舜破之。张遇自濠州奄至梁县，舜陟使
毁竹里桥，伏兵河西，伺其半渡，击败之。又请以身守
江北以护行宫。帝壮其言，擢徽猷阁“待制，充淮西制
置使。”